Summit (superračunar)
Summit jeste superračunar kojeg IBM razvija za korištenje u Oak Ridge državnoj laboratoriji u SAD-u. Zahvaljujući velikim projektovanim performansama, računarski sistem Summit će pomagati naučnoj zajednici da pokuša odgovoriti sa većom preciznošću na najkompleksnija temeljna pitanja kao što su: ko smo mi i koja je naša uloga na Zemlji i u našem svemiru. Prethodnik Summita je Titan, a evolutivne promjene u hibridnoj arhitekturi Titana omogućiće revolucionarne performanse kod Summita. Sistem Summit će biti isporučen 2017. godine a njegove računarske sposobnosti će biti pet puta veće od sistema Titan. Prema planu, korisnici će moći koristiti njegove mogućnosti od 2018. godine.